
פסק דין מדיון משמעתי מיום 8.7.2026   בעניינו של הסטודנט (-)
הקובלת בדיון: עו"ד ליאורה ארזי בן-חיים

 הכרעת הדין
 
על בסיס תלונה מיום 10.6.2026 של גב' דנה שני, מנהלת מערך השירות לסטודנט ולסטודנטית (MyMta), (להלן: "המתלוננת") הוגשה נגד הסטודנט (-) (להלן "הסטודנט") קובלנה.
הסטודנט הינו תלמיד שנה ב' בתכנית הלימודים לתואר שני ב(-) במכללה האקדמית של תל אביב יפו. בסמסטר א' תשפ"ו הסטודנט למד את הקורס (-), המרצה (-) (להלן: המרצה"). 
החל מתאריך 20.1.2026 הסטודנט פנה הן למרצה והן לראשת המסלול, (-) (להלן: "ראשת המסלול"), בבקשה לדחות הגשת מטלה בקורס שלא הגיש בזמן, בטענה שלא הספיק לבצעה בשל שירות מילואים ארוך. הן המרצה והן ראשת המסלול ביקשו מהסטודנט מספר פעמים לשלוח אישור מילואים. המרצה הציב לו "דד ליין" לשליחת אישור מתאים, עד לתאריך 25.6.2026, אולם הסטודנט לא שלח. במקביל, בתאריך 14.5.2026 הסטודנט שלח לראשת המסלול באמצעות הווטסאפ "אישור סיכום ימי שירות מילואים פעיל מזכה", לפיו ביצע בשנת 2026 89 ימי מילואים. ראשת המסלול הסבירה לו שאינה מטפלת בזה והפנתה אותו לרכזת בית הספר, גב' (-).
בתאריך 10.6.2026 פתחת פנייה ב-mymta בזו הלשון: "מצורף 3010 לבקשתכם, בנוגע לקורס(-), ולפניה צירף טופס 3010 מתאריך 9.6.2026, בו מצויין כי בין התאריכים 2.3.2026-24.5.2026 הוא ביצע 84 ימי מילואים. 
הטופס שצורף היה סרוק באיכות גרועה ועלה חשד שהוא אינו אותנטי. בדיקה מול הצבא העלתה כי הסטודנט לא שירת בימים המצוינים בטופס, וכי במהלך שנה"ל תשפ"ו הוא שירת במילואים 9 ימים.
על כן הואשם הסטודנט בעבירה של "מסירת ידיעה כוזבת, ביודעין, למכללה או לרשויותיה, או הסתרת מידע מהם, ביודעין, או ביצוע מעשה תרמית לשם קבלת זכויות במכללה או בקשר ללימודים בה" (סעיף 21.2 לתקנון), בעבירה של הפרעה להוראה, או לעבודה במכללה או הפרעה לכל פעילות אחרת המתקיימת במכללה ברשות (סעיף 21.8 לתקנון) ובעבירה של התנהגות שאינה הולמת את כבוד המכללה או מעמד של תלמיד בה אם ארעה בתחומי המכללה, או – כשארעה מחוצה לה – אם מקורה, במישרין או בעקיפין, במעמדו של תלמיד ככזה (סעיף 21.11 לתקנון) .



במהלך הדיון המשמעתי הודה הסטודנט בכל המיוחס לו, ובפרט בזיוף טפסי אישור המילואים והביע חרטה ובושה על התנהגותו. הסטודנט ציין שהיה שרוי בתקופה קשה בביתו ובעבודתו, ופירט בפניי את הנסיבות האישיות.

גזר הדין

זיוף מסמכים הוא מעשה חמור, כמו גם הניסיון לקבל זכויות (התאמות לימודיות) שהסטודנט אינו זכאי להן.  יצוין שמדובר בסטודנט שהוא כבר בעל תואר ראשון, וחזקה עליו שהוא  מודע לכללים הנהוגים באקדמיה, קל וחומר שמדובר בכללי יושרה ואתיקה בסיסיים. נוסף על כך, התנהגותו חסרת היושר לא הייתה מעידה רגעית, כי אם לאורך זמן וכלפי מספר בעלי תפקידים.
ראוי היה לגזור עליו עונש חמור בהרבה של הרחקה לשנתיים לפחות, אולם נוכח הנסיבות האישיות שפירט בפני, החלטתי לפנים משורת הדין שלא למצות עמו את מלוא חומרת הדין.

אף שיש לייחס חשיבות רבה  לעובדה כי הסטודנט  הביע  חרטה על מעשיו, הרי שמפאת  חומרתם,  העונשים שאני גוזרת על הסטודנט הם:
1. הרחקה מהלימודים למשך 3 סמסטרים: סמסטר קיץ של שנת הלימודים תשפ"ו, סמסטר א' וסמסטר ב' של שנת הלימודים תשפ"ז. 
2. עונש על תנאי של הרחקה לצמיתות במקרה של הרשעה חוזרת בעבירה לפי סעיף 21.2 לתקנון. תוקף התנאי שנתיים.




פסק הדיו יפורסם בעילום שם במכללה.

___________________
          ד"ר איריס גבר
תאריך: 12.7.2026                                                                                 הממונה על המשמעת

